**ПРАВИЛНИК ЗА РАЗВЪДНА ДЕЙНОСТ**

МЕЖДУНАРОДНА АСОЦИАЦИЯ БЪЛГАРСКО ОВЧАРСКО КУЧЕ

INТЕRNАТIONАL АSSОСIАТION BULGARIAN SHEPHERD DOG

1. **ОБЩИ ПОЛОЖЕНИЯ**

1. Развъдната дейност в МАБОК се осъществява само с чистопородни разплодници, не се допуска в никакъв случай до развъдна дейност разплодници със съмнения за чистопородността. Организацията има задължение да проверява чистопородността на разплодниците си чрез ДНК тестове, тесни инбридинги и други известни методи за доказване на чистопородност.

2. Даденият Правилник за развъдна дейност е в съответствие със Закона за

защита на животните и съблюдаване принципите на хуманното отношение към

животните.

3.Правилникът за развъдна дейност има задължителен характер за всички членове на МАБОК, без изключение.

4.Племенната работа се води с чистопородни кучета, регистрирани в Племенна Книга на МАБОК (Племенен Регистър) от упълномощен от Организацията, Отговорник селекция.

4.Правилникът за развъдна дейност подпомага развъждането на функционално

здрави кучета с адекватно поведение и работни качества.

II. **ИЗИСКВАНИЯ НА МАБОК ЗА ДОПУСКАНЕ НА КУЧЕТАТА ДО РАЗВЪЖДНА ДЕЙНОСТ**

1.До развъдна дейност се допускат кучета, които притежават свидетелство за

произход( Родословие), издадено от ПР на МАБОК или организации на които МАБОК признава документите за произход.

2. До развъдна дейност се допускат кучета, които имат Екстериорна оценка, не

по-ниска от „Мн.добър”, за женски кучета и „Отличен” за мъжки на официална изложба на МАБОК, присъдена от акредитирани към МАБОК съдии. За кучета които не участват в изложби редът за допускане до разплод е след преглед от Селекционна комисия.

3. МАБОК утвърждава, като пределна възраст за допускане до разплод на женски кучета 8години. В случай, че производителката е с особена племенна стойност и добро физическо състояние, се допуска продължаването на племенната й дейност до 9години.

4. МАБОК утвърждава, като пределна възраст за допускане до разплод на мъжки кучета 9години. В случай, че разплодника е с особена племенна стойност и добро физическо състояние, се допуска използването му за разплод до възраст утвърдена от Селекционна комисия/ Отговорник селекция.

5. МАБОК утвърждава, като минимално допустима възраст за влизане в разплод, както следва:

6.1. Женски кучета /не по-рано от второ разгонване/:

- след навършване на 18месеца;

6.2. Мъжки кучета:

- след навършване на 18месеца;

III. **ПРОИЗВОДИТЕЛ**

1.За Производител се счита лице, в чието владение /аренда, съвладение/ се намира женското куче в периода от момента на покриването до приемане на кучилото.

2.В случай на продажба на заплодена кучка, владението върху нея се преоформя от момента на смяна на собственика.

3.Отдаването на кучка в аренда за племенно използване се оформя с Договор за аренда мужду арендодателя и арендатора, с указания за всички особени случаи

4.Договорът за аренда е неотменна част от всички документи, необходими за

регистрацията на кучилото.

5. Производител има право да регистрира развъдник към МАБОК От момента на

регистрация на развъдник, производителят се именува развъдчик.

6. В името на всички кученца се добавя името на регистрираният развъдник,

производител на кучилото, като префикс или суфикс.

IV. **РЕГИСТРАЦИЯ НА РАЗВЪДНИК**

1. Име на развъдник се регистрира във МАБОК

2. Името на развъдника е част от имената на кучетата, развъждани от развъдчика.

3. Развъдчикът има право на отказ от по-нататъшно ползване на името на

развъдника по всяко време, с Декларация за отказ до МАБОК.

4. Регистриран развъдник се анулира в случай:

4.1. Разъдчикът не спазва Правилника за развъждане на МАБОК

4.1.Развъдчикът не води племенна работа в продължение на 10години;

4.2. на смърт на титуляра на развъдника и, ако наследниците му не обявят във МАБОК, желанието си за по-нататъшно използване на името на развъдника.

6. Смяна на титуляра на развъдника се регистрира във МАБОК с писмено заявление за смяна на собственост от предишния титуляр, в което са посочени името, фамилията и адреса на настоящия титуляр. Заявлението за смяна на собственост се придружава с оригиналното Свидетелство за регистрация на развъдник на предишния титуляр.

V. **УСЛОВИЯ ЗА РЕГИСТРАЦИЯ НА РАЗВЪДНИК**

1.Всяко лице, навършило 18години има право да регистрира развъдник във МАБОК.

2.Развъдник се регистрира на основание на маточното поголовие. За регистрация на развъдник лицето е длъжно да има, като минимум, едно женско куче.

3.Начинът на изписване на латиница, на името на развъдника, е според желанието на неговия собственик.

VI. **АКТ ЗА ВРЪЗКА**

1.Фактът на връзка между кучетата /първоначален и контролен/ се удостоверява от собствениците на женското и мъжко кучета, с подписването на Протокол за заплождане, в деня на връзката.

2.Връзката се осъществява след идентификация на женското и мъжко кучета.Собственика на женското куче изпраща всички документи на женската, както и развъдния й статус (дали е допусната до разплод) на собственика на мъжкото куче.

3.Веднага след факта на връзка между кучетата, собствениците на женското и мъжко кучета, и свидетели на връзката, ако има, подписват акт за връзка в три еднообразни екземпляра, по един за собствениците на кучетата и един за Отговорника селекция

4.Собственикът на мъжкото куче е длъжен веднага след подписване на Акта за

връзка, да предостави на собственика на женското куче копия от документите на мъжкото куче /родословие, дипломи и сертификати, удостоверяващи титлите му/, необходими за регистриране на връзката и кучилото в клуба

5.Финансовата страна по уреждане на условията на връзката /в случай, че има

такава/, не са от компетенцията на МАБОК, те се уреждат между собствениците на мъжкото и женското куче.

VII. **РЕД ЗА РЕГИСТРАЦИЯ НА ВРЪЗКАТА И КУЧИЛОТО**

1.Собственикът на женското куче е длъжен в срок от 7дни, след факта на връзката, да предостави на Отговорника селекция копия от Протокол за заплождане и документите на мъжкото куче.

VIII. **ПРИЕМАНЕ НА КУЧИЛО**

1.Описване на кучилото е съществен елемент от контрола по племенното

развъждане на кучетата във МАБОК.

2.Собствениците на развъдници носят пълна отговорност за качеството на кучилата си.

3.На собствениците на развъдници се предоставя правото сами да бракуват

непълноценните кученца в кучилата. При необходимост собствениците на

развъдници могат да ползват за консултации Отговорника селекция.

4.Задължително е на племенните кучета и подрастващи кученца да се осигурят

много добри и отлични условия на отглеждане – пълноценно хранене, общуване със собствениците и достатъчно пространство за свободно отглеждане.

5.Собствениците на развъдници са длъжни да обезбечават своите кучета с

ветеринарно-медицински грижи, в това число и регулярно обезпаразитяване и

ваксиниране.

6.За кученца с дисквалифициращи пороци, собствениците на развъдници, имат

право да получат Свидетелство за произход с печат „ Не подлежи за племенно

развъждане”.

7.Протокола за оглед на кучилото се издава в два екземпляра /по един за

ОС и един за собственика на женското куче/.

8.Данните, необходими за издаване на Свидетелства за произход на кученцата, се предоставят на ОС от собственика на кучилото в срок, не по-късно от 45ден, от раждането.

9.ОС е длъжен да предостави данните, необходими за издаване на Свидетелства за произход на МАБОК в срок не по-късно от 90дни, от раждането на кучилото.

10.В случай на предаване на данните, необходими за издаване на Свидетелства за произход МАБОК е длъжна в срок от 120дни да издаде Свидетелство за произход на кутретата от кучилото.

IХ**. ИДЕНТИФИКАЦИЯ НА КУЧЕТАТА ВЪВ МАБОК**

1.Всички кучета в системата на МАБОК са длъжни да бъдат чипирани.

2.Чипирането става според общоприетите ветеринарно-медицински практики.

X. **СВИДЕТЕЛСТВА ЗА ПРОИЗХОД /РОДОСЛОВИЯ/**

1.Родословието( родословна справка) е удостоверение за произход.

2.Родословията се издават от МАБОК, при гарантирана идентичност със записванията в ПР.

5.В случай, че кучето притежава Свидетелство за произход, издадено от друга

киноложка организация, на която МАБОК признава свидетелствата за произход, то бива регистрирано в ПР на МАБОК.

XI. **ПЛЕМЕННА КНИГА( ПЛЕМЕНЕН РЕГИСТЪР)**

1.ПР на МАБОК се явявя основа за племенното развъждане на кучетата в системата на МАБОК. Съдържащата се в нея информация следва да бъде толкова подробна, колкото това е възможно.

2.При внасяне на нови данни в ПР трябва да бъдат указани минимум 4/четири/

поколения предци.

!Този Акт е изготвен в два екземпляра: един за Разъдчикът и един за картотеката на МАБОК !